
INTRODUKSJON

– EN REISE TIL INDRE LYKKE

Denne boken handler om lykke, åpenhet og ærlighet. Budskapet i boken er en kjærlighetserklæring til deg selv. Mitt håp er at du som leser finner hjelp og støtte til å komme videre i ditt eget liv, spesielt om du er inne i et mørke du ikke helt finner veien ut av. Dersom boken kan bidra til å snu håpløshet og tunge tanker til lys, håp og fremtidstro, har den oppnådd sin misjon. Jeg håper det jeg skriver gir gjenklang og skaper trygghet og inspirasjon. At ordene og Tonemetoden oppleves som gode, konkrete og velmente råd, og ikke minst nyttige verktøy. Det viktigste er at du som leser sitter igjen med en klarhet i ditt eget liv til å ta de riktige og gode valgene for deg, selv om du synes ting er vanskelig. I ytterste konsekvens kan dette handle om hvilken side av livet du velger. For meg kokte skammen og min egen uærlighet til meg selv og den jeg er, ned til et valg mellom liv eller død. Slike valg er jeg ikke alene om å måtte ta. Velg livet. Vær deg selv.



Du aner ikke hvem som ikke er ærlig med seg selv. Det kan være barnet ditt, naboen din, din beste venn eller en kollega. Det kan være hvem som helst av dem du møter hver dag, som ikke tør vise verden hvem de er. Jeg håper min åpenhet, og denne boken, kan være mitt lille bidrag til å fremme kunnskap og informasjon. Både for å hjelpe dem som ikke tør å være seg selv, men også for å opplyse dem som i dag ser livet og verden i svart-hvitt.

Det å leve autentisk som seg selv uten å bruke energi på å skjule seg for omverdenen er en magisk og fantastisk følelse. Det er en terskel for mange, det vet jeg alt om, men det er en grunnleggende forløsning å åpne døren inn til seg selv. Ingen filter. 100 % åpenhet. 100 % ærlighet. Kun ekte og ren kjærlighet til seg selv.

For størst av alt er ærligheten.

Ingen resultat uten mye innsats og mange, nesten umulige valg. Bli med på denne eventyrlige reisen til indre lykke, fra dude til Diva.




LIVETS MERKEDAGER

Jeg husker hvor jeg var da jeg som 5-åring lekte med nabojenta og ønsket at jeg var som henne. Jeg husker hvor jeg var og euforien jeg kjente på da jeg kjøpte mine første høyhælte sko som 14-åring. Jeg husker hvor jeg var da hormonene bruste i kroppen og jeg kjente på en ulovlig kribling i magen for en gutt da jeg var 15 år. Jeg husker hvor jeg var da jeg fikk en kommentar om at stemmen min var så dyp at murpussen falt av veggene da jeg var 18 år. Jeg husker hvor jeg var da jeg som 25-åring tok hull i begge ørene og kommentaren jeg fikk fra frisøren var at det ikke var vanlig for gutter. Jeg husker hvor jeg var da skammen tok meg og jeg skylte hormontablettene jeg hadde kjøpt som 26-åring, ned i do. Jeg husker hvor jeg var da jeg som 34-åring forsøkte å oppsøke hjelp, men avblåste hjelpen jeg fikk tilbud om med å svare: «Jeg var nok bare litt frustrert.» Jeg husker hvor jeg var som 39-åring da kofferten min med dameklær ble feilsendt til Kreta mens jeg var på jobbreise til Finland, og den fryktelige redselen for at noen jeg kjente, skulle åpne kofferten og legge sammen 2+2. Jeg husker hvor jeg var som 45-åring da jeg for første gang prøvde å leve meg selv ut som den jeg er, og hvor godt og riktig det kjentes. Jeg husker hvor jeg var da jeg som 47-åring hadde tanker som handlet om å gå ut av tiden og hvordan jeg skulle gjøre det. Jeg husker hvor jeg var den dagen jeg som 48-åring snudde mørke tanker og håpløshet til lys og fremtidstro.

SKAPELSEN, ET VAKKERT BARN

Lyden av et nyfødt barn som skriker, fyller rommet. Det er morgen, den 17. mai 1972, og for de fleste andre handler denne dagen om å gå i tog mens de roper hurra, stabler bruskasser og spiser is og pølse.

Jordmoren som har tatt imot meg, vurderer meg nøye. Hun registrerer at jeg skriker, måler og veier meg samtidig som hun pludrer og snakker med meg. Til slutt ser hun hva jeg har mellom bena, og snur seg mot moren min og sier: «Gratulerer, du har født en velskapt gutt!»

Jeg er helt sikker på at alle som var innom fødestuen denne vakre nasjonaldagen, var helt samstemt om hva de så. De så en gutt. Dermed fikk jeg tildelt et lyseblått teppe. På dette tidspunktet i historien var jeg et lite barn som ble født under helt normale omstendigheter. Så vidt jeg vet, var det et helt normalt svangerskap.

Denne dagen var starten på et godt liv, jeg kan ikke påstå noe annet. Det skulle vise seg at jeg fikk en trygg og god oppvekst. Jeg hadde mange gode venner, jeg ble et relativt sosialt barn som var med på mange ulike fritidsaktiviteter, og jeg gjorde det helt greit på skolen. Likevel skulle det ikke gå lang tid før jeg stilte spørsmål ved meg selv. Det var noe som skurret, det var som om jeg var født med en indre uro og et tankeliv som hele tiden utfordret meg og den jeg så i speilet. Jeg begynte derfor tidlig med å prøve å forstå meg selv og det jeg kjente på. Jeg skjønte ikke hvorfor jeg var en gutt. Jeg ønsket så utrolig sterkt at jeg var en jente. Men der og da var det ikke mulig. Det forble en fantasi og en drøm.

Spol 40 år frem, og livet og løgnen jeg hadde levd på, gjorde det til slutt krevende å bare være meg. Så vanskelig ble det, at jeg til slutt stilte spørsmål ved min egen eksistens. Jeg fikk mørke tanker som handlet om at det var lettere å gå ut av tiden. Jeg tenkte det var bedre å dø enn å leve.

I denne boken får du en innsikt i hvordan det har vært å leve med og etter hvert kjenne på håpløsheten kjønnsdysforien medførte, og ikke minst hva jeg gjorde da livet var som mørkest, det litt merksnodige, men likevel definitive vendepunktet som gav meg nødvendig styrke, håp og trygghet til å finne den riktige veien videre i livet.

Det skrives og menes mye om kjønn og identitet. Min opplevelse er at de som roper høyest, ikke er de som nødvendigvis vet eller forstår mest.

LHBTiQ+-JUNGELEN

En kan lett gå seg vill i ord, uttrykk og begrep som benyttes når en snakker om kjønn, seksualitet og identitet. Jeg blir selv forvirret til tider, og helt personlig er jeg ikke veldig opptatt av at alt må kategoriseres og settes i bås. Likevel forstår jeg det kan være en trygghet og noe gjenkjennbart i det, at en finner et slags hjem, en beskrivelse og forståelse av for eksempel egen seksualitet. Barne-, ungdoms- og familiedirektoratet, Bufdir, har laget en ordliste på sine hjemmesider som er basert på begrepslister fra ulike LHBTiQ+-organisasjoner.

Jeg legger ordlisten fra Bufdir til grunn her i boken. Det er riktig som det påpekes av Bufdir, begrepene er fortsatt i utvikling og lever, og de vil nok oppleves riktige for noen og fremmede for andre. Jeg har hentet ut de begrepene jeg mener er nødvendige for denne boken, i tillegg har jeg også beskrevet en del ord og uttrykk som har en direkte relevans til min reise gjennom livet.


• Aseksualitet er å oppleve lite eller ingen seksuell tiltrekning eller lyst.

• Bifil handler om både praksis, tiltrekning og identitet der en blir tiltrukket av menn og kvinner. Begrepet er basert på en tokjønnsmodell, se også panfil.

• Blokkering handler om å opprettholde dybde og åpning til den konstruerte vagina, også kalt neovagina. For å forhindre at den opererte vaginaen kollapser, må en resten av livet vedlikeholde vaginalkanalen regelmessig, enten ved å bruke spesialtilpassede dilatorer eller ved å ha samleie med penetrering.

• Cisperson/ciskjønn/cis betyr å identifisere seg med kjønnet man ble tildelt ved fødsel. Begrepet er tatt i bruk for å tydeliggjøre at alle har en kjønnsidentitet, selv om man ikke finner en bokstav i LHBTiQ+-alfabetet man kan identifisere seg med.

• Heteronormativitet er antagelsen om at alle er heterofile og ciskjønnede. Heteronormativ seksualitet vektlegger reproduksjon der den heterofile kjernefamilien danner basis for hva som anses som det naturgitte og universelle i samfunnet når det gjelder kultur, normer, praksis og språk.

• Homofil eller lesbisk handler om praksis, tiltrekning og identitet der en tiltrekkes av, eller forelsker seg i personer av samme kjønn. En kvinne er både lesbisk og homofil, mens menn kun bruker begrepet homofil.

• Ikke-binære opplever at kjønnsidentiteten verken er mann eller kvinne. Samfunnets klassiske inndeling i to kjønnskategorier passer ikke for disse menneskene. Det personlige pronomenet «hen» er tatt inn i det norske språket for å ha en kjønnsnøytral tiltaleform, samtidig er ikke «hen» et formelt tredje kjønn i Norge. Mange ikke-binære opplever at kjønnsidentiteten er flytende og endrer seg gjennom livet. De som ikke vil la seg definere av kjønn i det hele tatt, kan også bruke begrepet akjønnet.

• Kjønn er et sammensatt begrep som inkluderer biologisk kjønn og evnen til forplantning, men også sosiale, kulturelle og indre aspekter og opplevelser som påvirker oss som komplette mennesker.

• Kjønnsdysfori er en medisinsk betegnelse for ubehag forårsaket av manglende samsvar mellom en persons kjønnsidentitet og kjønnet en ble tildelt ved fødsel, og etter hvert kjønnsrollen som assosieres med dette.

• Kjønnsidentitet, eller opplevd kjønn, er en persons indre opplevelse av å være kvinne, mann, både kvinne og mann eller ingen av delene. For de aller fleste samsvarer tildelt kjønn ved fødsel med opplevd kjønnsidentitet.

• Kjønnsinkongruens er en vedvarende opplevelse av at kjønnet en ble tildelt ved fødsel, ikke samsvarer med opplevd kjønnsidentitet. Kjønnsinkongruens er en medisinsk diagnose som har erstattet alle diagnoser som tidligere begynte med trans.

• LHBTiQ+ er en forkortelse som omfavner seksuell orientering (Lesbiske, Homofile, Bifile og Queer/skeive), kjønnsidentitet (Trans), kjønnskarakteristika (intersex/interkjønn) og andre variasjoner av kjønn og seksualitet (+). En tydelig og inkluderende betegnelse er «Mennesker som bryter med normer for kjønn og seksualitet».

• Panfil handler om praksis, tiltrekning og identitet der en blir tiltrukket av personen, uavhengig av kjønn, kjønnsidentitet eller kjønnsuttrykk. Begrepet overlapper delvis med bifil.

• Riksen – Rikshospitalet i Oslo huser den nasjonale behandlingstjenesten for mennesker med kjønnsinkongruens, NBTK. Er du over 18 år, blir du ivaretatt av avdeling for kjønnsidentitetsutredning av voksne, AKV.

• Skeiv er en norsk oversettelse av det engelske begrepet «queer». Ordet brukes ofte om dem som bryter med normer for kjønn og seksualitet generelt, men kanskje oftest som en motpol til samfunnets heteronormative inndeling av mennesket i kun to kjønn.

• Trans brukes som en samlebetegnelse for et mangfold av kjønnsidentiteter og -uttrykk som bryter med samfunnets normer for kjønn. For eksempel kan begrepet transperson innebære personer som definerer seg som ikke-binær, transmann er en mann som ble født kvinne, mens transkvinne er en kvinne som ble født mann.

• Transvestitt er personer som helt eller delvis lever i motsatt kjønnsuttrykk, for eksempel i form av klær eller væremåte, eller som på ulike måter har en kjønnsoverskridende atferd uten at de opplever seg som et annet kjønn enn det de fikk tildelt ved fødselen.

• Tucking er en metode for å skjule penis. I praksis innebærer det å dytte testiklene opp i lyskekanalen og deretter dra penis bakover for å holde alt på plass ved hjelp av en tuck, gaff eller teip.

• VE – Virkelighetserfaring, det å leve utad sosialt som det kjønnet en opplever seg som.



Noe av grunnen til at jeg ikke liker all denne kategoriseringen, er at jeg opplever å passe inn i for mange båser. I tillegg er jeg opptatt av at disse bokstavene ikke definerer hvem jeg er. Det er et system som sier noe om hva jeg er, og de vil gi deg som leser en slags kontekst å forstå meg ut fra, men det sier strengt tatt ingenting om hvem jeg er som menneske. Det er også verdt å merke seg at en del av betegnelsene ikke er basert på empirisk og vitenskapelig kunnskap. Det medfører at det ikke er allmenn enighet om hvordan begrepene skal forstås, eller hva som faller innenfor eller utenfor de ulike bokstavene.

Du har nå fått en kort innføring i de viktigste ord og uttrykk som brukes, og sannsynligvis har du observert at noen av begrepene delvis overlapper. Med bakgrunn i min pragmatiske tilnærming til det å være et menneske vil jeg lenger ut i boken presentere en alternativ modell. Jeg vil da oppfordre deg som leser til å gjøre deg opp din egen mening om du er enig eller uenig i min utradisjonelle variant. Stikkordene er forenkling, perspektiv, prioritering og menneskelige verdivalg.

Om du passer inn i en eller flere bokstaver, definerer ikke det hvem du er som menneske.

MINE IDENTITETSDEFINISJONER

Ordet identitet rommer mye, men kanskje det kan formuleres som den mest nære og personlige beskrivelsen av hvordan vi oppfatter oss selv? Jeg er ingen fagekspert på temaet, men jeg har brukt mye tid på å reflektere over hvem jeg er, hva jeg er, og hvorfor jeg er som jeg er.

Store norske leksikon (SNL) beskriver identitet som følger: «I psykologien er identitet en fornemmelse av hvem man er og hvilke større og mindre grupper man er en del av. Identitet innebærer at individer har en opplevelse av sine egne egenskaper og likheter med og forskjeller fra andre mennesker. Det grunnleggende identitetsspørsmålet er ’Hvem er jeg og hva er min plass i verden?’. Det finnes flere former for identitet. I utviklingspsykologien er hovedspørsmålet når identiteten dannes og hvordan det skjer.»

Min inngang til identitet er basert på egne erfaringer. Det er et ærlig forsøk på å forklare det til meg selv på en måte som gir mening, som gjorde at jeg kunne fullføre mitt eget identitetspuslespill.

Jeg liker å tenke at vi har tre identiteter som skal være i balanse og aller helst spille på lag. Nesten som en slags hellig treenighet.

Den første identiteten er den fysiske. Kroppen vår. Den som tok form ved befruktningen og det påfølgende svangerskapet. I medisinen blir denne identiteten referert til som vårt biologiske kjønn. De målbare delene av oss. Kromosomer, genetikk og reproduksjon. På engelsk kaller man dette for «sex». Vi kan oversette det til «forplantningskjønn», og det blir igjen delt inn i to grunnleggende kategorier: «hun» og «han».

Den andre identiteten er vår indre identitet. Jeget vårt. Sjelen, vårt tenkende vesen. Selve opplevelsen av oss selv og hva vi er. Dette er den delen av identiteten som er vanskeligst å forklare til andre, ettersom en ofte antar at det en ser på utsiden, sammenfaller med den en er på innsiden. Dette er kjernen i utfordringen for oss som opplever kjønnsdysfori, du er ikke den du ser. Tenk deg at ditt eget speilbilde reflekterer noe fremmed, en som ikke er deg, nærmest en annen person. Dette bildet gir deg en ganske konkret beskrivelse av hvordan jeg har opplevd ubalansen mellom min indre og ytre identitet. I medisinen refererer man til vår indre identitet som blant annet kjønnsidentiteten vår. På engelsk bruker man ordet «gender». De fleste vil plassere seg på et spektrum mellom kvinne og mann, mens noen vil plassere seg på utsiden av kjønnskategoriseringen. Sistnevnte kommer da i kategorien akjønnede.

Den tredje identiteten er vår sosiale identitet, den som viser hvordan vi fremstiller oss for omverdenen. En sier gjerne at hvordan vi kler oss, er et speil på hvem vi er. Hvordan vi kler og ter oss, kan absolutt variere med både dagsform og humør, men klær og vår ytre presentasjon sier noe om hvem vi er og hva vi ønsker å stå for.



For min del har jeg i alle år hatt en ubalanse i mine identiteter. Den delen som ble behandlet stemoderlig, var min indre identitet. Ved å flytte fokuset utover og ignorere min indre stemme som til tider ropte på meg: «Hallo, jeg er her, ser du ikke den ekte meg?», klarte jeg å dempe og strengt tatt undertrykke meg selv. Jeg har hatt mange ulike mestringsstrategier, og lenger ut i boken skal jeg dele hva jeg konkret gjorde for å lykkes med å være uærlig med meg selv i så mange år.

Å skjule den indre og autentiske delen av oss selv er ikke noe som er forbeholdt kjønnsinkongruente mennesker. Vi lever i et samfunn der det ytre, synlige og taktile får veldig mye oppmerksomhet. Vi blir bombardert av inntrykk og sosiale normer. Minste motstands vei for mange er å tilpasse seg rammer og betingelser som ikke nødvendigvis passer med eller reflekterer den man er, og de verdiene man har som grunnmur i eget liv. Det enkle svaret på hvorfor vi går på akkord med oss selv, er nettopp det. Det er enkelt. Om vi legger lokk på den vi er, går det kun utover oss selv. På kort sikt får det ikke konsekvenser for andre enn oss selv.

Hvordan vi mennesker håndterer å være uærlige med vårt indre autentiske selv, uavhengig av hva det er, vil variere fra person til person. Noen kan leve uærlig hele livet, mens andre er i motsatt ende av skalaen og klarer ikke å leve med det. For min del var det ikke bærekraftig i lengden. Min indre identitet var på kollisjonskurs med min fysiske og sosiale identitet i alle år, og til slutt kom jeg til det punktet der jeg måtte ta tak i meg selv og oppsøke hjelp for å få behandling for min kjønnsdysfori. Det er med dette bakteppet vi må forstå at kjønn er mer enn kropp.

KJØNNSDYSFORI OG DEN MEDISINSKE DIAGNOSEN 
KJØNNSINKONGRUENS

Det er rene tungekrølløvelsen og en ypperlig selskapslek å si de ordene fort etter hverandre. Ordene er avledet fra henholdsvis dysfori og inkongruens. Dysfori beskriver noe som er utålelig og/eller vanskelig å bære. Inkongruens betyr mangel på samsvar, og kan også beskrives som en uoverensstemmelse. I ordlisten ovenfor ble kjønnsinkongruens definert på én måte, mens SNL beskriver det slik:

«Kjønnsinkongruens er en medisinsk diagnose som beskriver en situasjon der en persons kjønnsidentitet ikke samsvarer med registrert kjønn ved fødsel, altså det man i medisinen kaller biologisk kjønn».



Uavhengig av hverandre sier disse definisjonene med litt andre ord at hode og kropp ikke snakker sammen slik de gjør hos det store flertallet av befolkningen. De er rett og slett ikke synkronisert. Spiller ulike melodier. Er ikke på samme frekvens. De er ikke kompatible. På ulike planeter. Du skjønner.

For meg er begrepene kjønnsdysfori og kjønnsinkongruens relativt nye, men jeg har lest mye om hva som ligger bak ordene, og det har gitt meg mange bekreftelser på veien. Bekreftelser og beskrivelser på hva jeg har kjent på hele livet, og ikke minst informasjon om at det er en diagnose som kvalifiserer til hjelp fra det offentlige helsevesenet. Likevel var ikke denne kunnskapen nok til å gi meg tryggheten jeg trengte for å bli sikker på at det var dette som var meg, at de valgene og beslutningene jeg måtte ta, var de rette for meg.

Jeg har for alle praktiske formål gått gjennom 48 år med det jeg kaller for cis-normativ konverteringsterapi, eller heteronormativitet om du vil. Det virket ikke. Jeg prøvde å tilpasse meg ved å leve og gjøre alt som var forventet av meg som en hvit heteroseksuell mann. Det er nok mange meninger om hva som forventes av en hvit heteroseksuell mann i praksis, men det er ikke tvil om at det er den mest privilegerte formen for menneske man kan være. For meg kokte det ned til det å være en mann. Det var så feil som det kunne bli, det gikk ikke i lengden. Jeg fikk det ikke til. Vi er den vi er på innsiden. Det kan ikke endres. Jeg tror det er hardkodet i oss og en del av biologien vi ikke forstår. Jeg tenker at dette ikke bare gjelder kjønnsidentitet, men også seksualitet og andre grunnleggende elementer av jeget vårt. Vi kan tilpasse oss mye, og vi kan bli formet og påvirket av miljø og andre eksterne faktorer, men hvem vi er på innsiden, er ikke et valg vi kan ta. Vi kan velge å ignorere det, men det endrer ikke hvem vi er. Når det gjelder vår indre identitet og seksualitet, blir vi født slik.

Om man synes det er ubehagelig å se seg selv i speilet eller å ha nære samtaler om tema som berører det andre ikke ser, er det muligens et tegn på at du ikke er ærlig med deg selv.

For meg handlet det også mye om aksept. Først og fremst egen aksept. Du kan ikke ta en blodprøve på legekontoret slik at legen kan si: Du og du, skulle du sett, du er en kvinne. Og hadde du møtt meg i 2019 ville du heller ikke tenkt: Se der, ja, der har vi en skikkelig diva av en dame. For du kunne verken se det eller høre det på meg. Og det finnes ikke et regnestykke eller en formel du kan bruke for å kalkulere kjønnet ditt frem til et svar med to streker under. Og siden du nå kanskje tenker på kjønnskromosomer, er svaret nei, kjønnskromosomene bestemmer ikke kjønn som helhet, men de styrer evnen til reproduksjon og mulighetene du som menneske har i den settingen. I medisinen refererer en til dette som det biologiske kjønn.

Det hadde vært fint om den medisinske utviklingen hadde klart å finne en eller annen form for markør som sier noe om hva som er vår kjønnsidentitet. Det vil ikke være enkelt, all den tid vi ikke snakker om en binær virkelighet, men mer et spekter mellom disse to definerte ytterpunktene. Det hadde vært gøy å få ut en verdi på en spekterskala som sa noe om hvor du var, enten det var i en ende eller på en mer udefinert middelverdi. Da ville legen kunne si til deg: Du opplever nok å være ikke-binær, kan jeg se. I en tidlig samtale med min psykolog på spørsmål om hvor jeg var på en skala mellom mann og kvinne, svarte jeg mellom 75 og 90 % på den kvinnelige siden. Skulle jeg svart i dag, hadde jeg svart nærmere 100 % kvinne. Grunnen til at jeg svarte som jeg gjorde, var at jeg fortsatt var inne i min egen utredningsfase. Min egen indre reise hadde ikke modnet nok til at jeg turte eller ville si 100 %, selv om jeg antok og strengt tatt visste at det var der jeg lå.

Det som står helt klart for meg, er at det er vår indre identitet som er den viktigste og sterkeste identiteten vår. Det er den som sier hva og hvem vi er. Selv om vi prøver å stå imot, vil de som opplever kjønnsdysfori, før eller siden sannsynligvis komme til et punkt i livet der de må ta tak for å bli ærlige med seg selv.

Min vei til ærlighet har vært lang. Allerede i oppveksten påvirket kjønnsdysforien meg i stor grad, men dette var i en tid der disse begrepene og problemstillingene var ukjente. Jeg opplevde at jeg ikke hadde noe valg, jeg måtte lære meg å leve med det og tilpasse meg omgivelsene og tiden jeg vokste opp i.


Nøkkelen til indre lykke kan være en strabasiøs oppdagelsesreise gjennom ukjent landskap, der det beste kompasset er dine egne verdier.

Fonts are (c) Bitstream (see below). DejaVu changes are in public domain.
Glyphs imported from Arev fonts are (c) Tavmjong Bah (see below)

Bitstream Vera Fonts Copyright
------------------------------

Copyright (c) 2003 by Bitstream, Inc. All Rights Reserved. Bitstream Vera is
a trademark of Bitstream, Inc.

Permission is hereby granted, free of charge, to any person obtaining a copy
of the fonts accompanying this license ("Fonts") and associated
documentation files (the "Font Software"), to reproduce and distribute the
Font Software, including without limitation the rights to use, copy, merge,
publish, distribute, and/or sell copies of the Font Software, and to permit
persons to whom the Font Software is furnished to do so, subject to the
following conditions:

The above copyright and trademark notices and this permission notice shall
be included in all copies of one or more of the Font Software typefaces.

The Font Software may be modified, altered, or added to, and in particular
the designs of glyphs or characters in the Fonts may be modified and
additional glyphs or characters may be added to the Fonts, only if the fonts
are renamed to names not containing either the words "Bitstream" or the word
"Vera".

This License becomes null and void to the extent applicable to Fonts or Font
Software that has been modified and is distributed under the "Bitstream
Vera" names.

The Font Software may be sold as part of a larger software package but no
copy of one or more of the Font Software typefaces may be sold by itself.

THE FONT SOFTWARE IS PROVIDED "AS IS", WITHOUT WARRANTY OF ANY KIND, EXPRESS
OR IMPLIED, INCLUDING BUT NOT LIMITED TO ANY WARRANTIES OF MERCHANTABILITY,
FITNESS FOR A PARTICULAR PURPOSE AND NONINFRINGEMENT OF COPYRIGHT, PATENT,
TRADEMARK, OR OTHER RIGHT. IN NO EVENT SHALL BITSTREAM OR THE GNOME
FOUNDATION BE LIABLE FOR ANY CLAIM, DAMAGES OR OTHER LIABILITY, INCLUDING
ANY GENERAL, SPECIAL, INDIRECT, INCIDENTAL, OR CONSEQUENTIAL DAMAGES,
WHETHER IN AN ACTION OF CONTRACT, TORT OR OTHERWISE, ARISING FROM, OUT OF
THE USE OR INABILITY TO USE THE FONT SOFTWARE OR FROM OTHER DEALINGS IN THE
FONT SOFTWARE.

Except as contained in this notice, the names of Gnome, the Gnome
Foundation, and Bitstream Inc., shall not be used in advertising or
otherwise to promote the sale, use or other dealings in this Font Software
without prior written authorization from the Gnome Foundation or Bitstream
Inc., respectively. For further information, contact: fonts at gnome dot
org. 

Arev Fonts Copyright
------------------------------

Copyright (c) 2006 by Tavmjong Bah. All Rights Reserved.

Permission is hereby granted, free of charge, to any person obtaining
a copy of the fonts accompanying this license ("Fonts") and
associated documentation files (the "Font Software"), to reproduce
and distribute the modifications to the Bitstream Vera Font Software,
including without limitation the rights to use, copy, merge, publish,
distribute, and/or sell copies of the Font Software, and to permit
persons to whom the Font Software is furnished to do so, subject to
the following conditions:

The above copyright and trademark notices and this permission notice
shall be included in all copies of one or more of the Font Software
typefaces.

The Font Software may be modified, altered, or added to, and in
particular the designs of glyphs or characters in the Fonts may be
modified and additional glyphs or characters may be added to the
Fonts, only if the fonts are renamed to names not containing either
the words "Tavmjong Bah" or the word "Arev".

This License becomes null and void to the extent applicable to Fonts
or Font Software that has been modified and is distributed under the 
"Tavmjong Bah Arev" names.

The Font Software may be sold as part of a larger software package but
no copy of one or more of the Font Software typefaces may be sold by
itself.

THE FONT SOFTWARE IS PROVIDED "AS IS", WITHOUT WARRANTY OF ANY KIND,
EXPRESS OR IMPLIED, INCLUDING BUT NOT LIMITED TO ANY WARRANTIES OF
MERCHANTABILITY, FITNESS FOR A PARTICULAR PURPOSE AND NONINFRINGEMENT
OF COPYRIGHT, PATENT, TRADEMARK, OR OTHER RIGHT. IN NO EVENT SHALL
TAVMJONG BAH BE LIABLE FOR ANY CLAIM, DAMAGES OR OTHER LIABILITY,
INCLUDING ANY GENERAL, SPECIAL, INDIRECT, INCIDENTAL, OR CONSEQUENTIAL
DAMAGES, WHETHER IN AN ACTION OF CONTRACT, TORT OR OTHERWISE, ARISING
FROM, OUT OF THE USE OR INABILITY TO USE THE FONT SOFTWARE OR FROM
OTHER DEALINGS IN THE FONT SOFTWARE.

Except as contained in this notice, the name of Tavmjong Bah shall not
be used in advertising or otherwise to promote the sale, use or other
dealings in this Font Software without prior written authorization
from Tavmjong Bah. For further information, contact: tavmjong @ free
. fr.

$Id: LICENSE 2133 2007-11-28 02:46:28Z lechimp $

